Lav et referat af nedenstående tekst:

Tekst:
Bortset fra de første 10 minutter af kampen stod der mere eller mindre AaB på det hele i det nordjyske rivalopgør mod Vendsyssel FF. Træningskampen foregik på Vendsyssels træningsanlæg i Vrå, og trods en dårlig start tegnede der så hurtigt et billede af, at AaB ville løbe med sejren. Superligaholdet vandt såmænd også med 4-1. Sådan udspillede kampen sig De to klubber havde aftalt, at alle spillere i deres respektive trupper skulle i kamp. Først var det, hvad der lignede begge holds stærkeste opstilling, der skulle i aktion. Og det var førstedivisionsspillerne fra Vendsyssel, der kom bedst ud til kampen, der blev spillet i både sol, hagl, og stiv kuling, hvilket betød, at vinden blev en stor faktor i kampen. Efter 10 minutters spil kom Vendsyssel foran 1-0 på et mål af Zander Hyltoft. Men så stod der faktisk AaB på resten af kampen, og til tider var der klasseforskel på de to mandskaber. Kort tid efter målet til hjemmeholdet fik AaB udlignet efter hjørnespark. Det lignede en indøvet detalje, da Daniel Granli forlængede til Kristoffer Pallesen. Efter en halv time blev det 2-1, da Louka Prip overrumplede Vendsyssels målmand Lukas Jonsson med et hurtigt aftræk. Og samme Lukas Jonsson kom igen i fokus, da AaB fik scoret til 3-1. Målmanden tøvede for længe med at få sparket bolden væk, så Louka Prip kunne trille bolden i mål. AaB fortsætter dominans Anden halvleg dominerede Superligaspillerne fra AaB også trods den stride modvind. Det blev til en enkelt scoring, og igen var målmand Lukas Jonsson skurken. Igen var han for længe om af få bolden afleveret, og så kunne Frederik Børsting nemt trille bolden i mål til slutresultatet 4-1 Efter kampen talte TV2 Nord med AaBs assistenttræner Rasmus Wurtz, der sammen med Oscar Hiljemark midlertidigt har overtaget trænergerningen i AaB, og vi spurgte blandt andet Rasmus Wurtz, hvordan det er at være træner for sine tidligere holdkammerater. Video: Det var en veltilfreds Rasmus Würtz, som TV2 Nord mødte efter kampen. Vendsyssels træner Henrik Pedersen har fået noget at tænke over, inden han i morgen tidlig klokken 05:00 sætter kursen mod Tyrkiet, hvor Vendsyssel den næste uge skal på træningslejr. Ikke nok med hans foretrukne spillere tabte 1-4, så skulle det andet opgør i dag mellem de to klubber, som omfattede marginalspillere, prøvespillere og talenter, vise sig at ende endnu værre, eftersom det endte med en sejr til AaB på hele 5-0. Video: Hør hvad træner Henrik Pedersen havde at sige efter kampen AaB spiller sidste træningskamp på næste fredag, hvor holdet møder Sønderjyske på Aalborg Portland Park klokken 13:00, inden AaB møder mesterholdet FC Midtjylland i første kamp efter julepausen på udebane i Herning søndag den 20. februar Vendsyssels første kamp bliver lørdag den 26. februar mod lokalrivalerne fra Hobro i en meget vigtig bundkamp i første division.

Referat:
AaB udspillede Vendsyssel FF og vandt 4-1.